b'\n_START_ARTICLE_\nThe Sims 2: Nightlife\n_START_SECTION_\nOpis\n_START_PARAGRAPH_\nIgra podsje\xc4\x87a na ekspanziju namijenjenu prvotnoj igri The Sims imena The Sims: Hot Date, koja se usredoto\xc4\x8dila na nove me\xc4\x91usobne interakcije Simsa, kao i na nova mjesta na koje Simsi mogu oti\xc4\x87i, poput plesnih klubova i romanti\xc4\x8dnih restorana. Ekspanzija Nightlife na isti na\xc4\x8din upotpunjuje igru The Sims 2._NEWLINE_Nove dopune koje dolaze s ovom ekspanzijom jesu osobni inventari Simsa, nove socijalne interakcije (primjerice "Dip Kiss", "Gaze") i preko 125 novih predmeta. NPC Simsi sa kojima igra\xc4\x8dev Sim ode na spoj sada mogu ostaviti poklone ili pisma mr\xc5\xbenje ispred Simovih vrata, ovisno o uspjehu pojedinog spoja. Neki od novih NPC Simsa jesu DJ-i, Ciganska ljubavna posrednica i vampiri._NEWLINE_Nightlife ekspanzija istovremeno dodaje i dvije nove aspiracije. Aspiracija u\xc5\xbeitku mo\xc5\xbee se dati Simu na isti na\xc4\x8din kao i prethodnih pet aspiracija. Simsi sa ovom aspiracijom te\xc5\xbee, kao \xc5\xa1to je to i o\xc4\x8dito, u\xc5\xbeitku na sve mogu\xc4\x87e na\xc4\x8dine te se boje sramo\xc4\x87enja bilo kakve vrste. Nightlife ekspanzija uvodi i novu nagradu, ReNuYu SensoOrb, predmet koji Simsima omogu\xc4\x87uje da promijene svoju aspiraciju u bilo koje vrijeme. Dodu\xc5\xa1e, i ova nagrada mo\xc5\xbee imati svoje negativne strane, kao i uostalom sve nagrade u igri. Ako se to dogodi, Sims koji je upotrijebi u to vrijeme dobiti \xc4\x87e aspiraciju prepe\xc4\x8denom siru, i sve \xc4\x87e normalne \xc5\xbeelje potisnuti ogromna \xc5\xbeelja jedenja prepe\xc4\x8denog sira._NEWLINE_Simsi u ovoj ekspanziji mogu imati i vlastite automobile. Postoji vi\xc5\xa1e dostupnih modela i boja automobila. Kao dodatak, igra\xc4\x8d mo\xc5\xbee izgraditi prilaze (\xc5\xa1to je obaveza za sve Simse, ili igra\xc4\x8de, koji na svome zemlji\xc5\xa1tu \xc5\xbeele smjestiti automobil), kao i gara\xc5\xbee._NEWLINE_Igra\xc4\x8di sada mogu praviti bazene u novijem obliku._NEWLINE_Pregled unutar zemlji\xc5\xa1ta pro\xc5\xa1iren je u Nightlife ekspanziji te je sada mogu\xc4\x87e gledati susjedna zemlji\xc5\xa1ta iz svog dvori\xc5\xa1ta, \xc5\xa1to prije nije bilo mogu\xc4\x87e. Igra\xc4\x8di mogu napustiti jedno dvori\xc5\xa1te kako bi posjetili neko drugo, bez vra\xc4\x87anja u pregled susjedstva. Ipak, nemogu\xc4\x87e je da Sims samoga sebe pozove u drugo dvori\xc5\xa1te.\n_START_SECTION_\nNovi na\xc4\x8dini igranja igre\n_START_PARAGRAPH_\nKao \xc5\xa1to je i slu\xc4\x8daj sa prethodnim ekspanzijama, tako i The Sims 2: Nightlife donosi novitete \xc5\xa1to se samog na\xc4\x8dina igre ti\xc4\x8de. Ona ne donosi samo nove predmete, ve\xc4\x87 i novi fokus igre, a to je zabava. Novi na\xc4\x8dini jesu:\n_START_SECTION_\nGnjev\n_START_PARAGRAPH_\nThe Sims 2: Nightlife uvodi novu koncepciju, a to je gnjev. Ograni\xc4\x8denog trajanja, ovaj koncept obi\xc4\x8dno utje\xc4\x8de na to koje su interakcije izme\xc4\x91u odre\xc4\x91enih Simsa prihvatljive. Naj\xc4\x8de\xc5\xa1\xc4\x87e dolazi kada jedan od supru\xc5\xbenika uhvati ovog drugog kako ga vara. Ako neki drugi Sim postane gnjevan na igra\xc4\x8deva Sima, igra\xc4\x8dev \xc4\x87e Sim postati meta vandalizma, kao \xc5\xa1to je, primjerice, kra\xc4\x91a novina ili \xc5\xa1utiranje i prevrtanje kanta za sme\xc4\x87e. Ovo se mo\xc5\xbee razrije\xc5\xa1iti ponovnim prijateljstvom izme\xc4\x91u ta dva Simsa.\n_START_SECTION_\nKontakti\n_START_PARAGRAPH_\nKontakti jesu prijatelji Simovih prijatelja koje Sim mo\xc5\xbee nazvati kako bi sa njima ostvario neku vrstu veze. Ovi kontakti dolaze sa prethodno definiranim bodovima, \xc5\xa1to \xc4\x8dini gra\xc4\x91enje veze lak\xc5\xa1im, no ipak, ovi su bodovi dostupni na ograni\xc4\x8deno vrijeme.\n_START_SECTION_\nVampiri\n_START_PARAGRAPH_\nThe Sims 2: Nightlife uvodi NPC vampire i dopu\xc5\xa1ta igra\xc4\x8devom Simu da i sam postane vampir. Prijateljevanjem sa "Veli\xc4\x8danstvenim vampirima" (koji su poznati i kao "Count" i "Countessa") koji vrijeme provode u centru grada tijekom no\xc4\x87i, igra\xc4\x8d mo\xc5\xbee natjerati vampire da ugrizu njihovog Sima. Nakon \xc5\xa1to Sim postane vampir, dobiva karakteristi\xc4\x8dne o\xc4\x8dnjake, crvene o\xc4\x8di i blijedu ko\xc5\xbeu. Vampiri umiru ako su dulje vrijeme izlo\xc5\xbeeni Sun\xc4\x8devoj svjetlosti (ostaju u lijesovima tijekom dana). Dobrobit koju Sim dobiva postaju\xc4\x87i vampir jest da se njegove Potrebe (Needs) ne sni\xc5\xbeavaju tijekom no\xc4\x87i. Zbog toga, vampiri se mogu zabavljati cijelu no\xc4\x87 u sredi\xc5\xa1tu grada, ujutro se vratiti ku\xc4\x87i i odspavati, a zatim se probuditi u 7 nave\xc4\x8der, upotpuniti svoje Potrebe i pripremiti se za ponovnu zabavu. Jo\xc5\xa1 jedna prednost vampira jest da, nakon ugriza, postaju besmrtni, i zbog toga, vje\xc4\x8dno ostaju u onom \xc5\xbeivotnom stadiju u kojem su bili kada ih je vampir ugrizao i nikada ne ostare. Vampiri isto tako mogu imati poslove, kao i svi normalni Simsi, iako je odr\xc5\xbeavanje samog posla ote\xc5\xbeano. Ako je njihov lijes u gara\xc5\xbei, mogu se probuditi iz sna, u\xc4\x87i u auto, oti\xc4\x87i na posao ili meditirati prije posla te se na taj na\xc4\x8din teleportirati odmah pokraj auta, ili, mo\xc5\xbeda najjednostavnije, izgraditi gara\xc5\xbeu i spojiti je sa ku\xc4\x87om._NEWLINE_Ako Simu dosadi \xc5\xbeivot vampira, mo\xc5\xbee nazvati Cigansku ljubavnu posrednicu i kupiti napitak koji ih mijenja u njihovo normalno stanje, dopu\xc5\xa1taju\xc4\x87i im da ponovo \xc5\xbeive normalnim \xc5\xbeivotom, bez straha od Sunca._NEWLINE_Vampiri nemaju svoj odraz u ogledalima, iako \xc4\x87e se pojaviti u fotografijama.\n_START_SECTION_\nCiganska ljubavna posrednica\n_START_PARAGRAPH_\nCiganska ljubavna posrednica je ostarjeli Sim koji poma\xc5\xbee Simsima da prona\xc4\x91u svoju srodnu du\xc5\xa1u, a dostupna je preko telefona. Nakon \xc5\xa1to je nazove, igra\xc4\x8d joj mo\xc5\xbee platiti izme\xc4\x91u 1 do 5000 Simoleonsa. \xc5\xa0to je bolje pla\xc4\x87ena, boljeg \xc4\x87e Sima na\xc4\x87i za igra\xc4\x8devog. Najbolji parovi imaju sli\xc4\x8dne faktore Privla\xc4\x8dnosti/Odbojnosti. Prodaje i ljubavne napitke i lijek protiv vampirizma.\n_START_SECTION_\nSpojevi\n_START_PARAGRAPH_\nSpojevi su fokus ekspanzije The Sims 2: Nightlife, \xc5\xa1to gradnju veze sa drugim Simom \xc4\x8dini mnogo lak\xc5\xa1om. Kao i u stvarnom \xc5\xbeivotu, spoj po\xc4\x8dinje pitanjem drugog Sima na spoj. Kada je ponuda prihva\xc4\x87ena, pojavljuje se plo\xc4\x8da na ekranu sa satom koji pokazuje koliko je vremena ostalo do kraja spoja, kao i mjera\xc4\x8d koji pokazuje koliko je uspje\xc5\xa1an spoj. Prednost ove plo\xc4\x8de jest to da je mogu\xc4\x87e vidjeti \xc5\xbdelje i Strahove drugog Sima, \xc5\xa1to spoj mo\xc5\xbee lako pretvoriti u san (ili u no\xc4\x87nu moru). Svaka ispunjena \xc5\xbdelja (kao \xc5\xa1to je zajedni\xc4\x8dko ve\xc4\x8deranje ili plesanje) produ\xc5\xbeuje vrijeme spoja.\n_START_SECTION_\nNovi NPC Simsi\n_START_PARAGRAPH_\nNightlife sadr\xc5\xbei i nekoliko novih NPC (neigrivih likova) Simsa. NPC Simsi mogu se sresti na zemlji\xc5\xa1tima zajednice, a neki se pojavljuju \xc4\x8de\xc5\xa1\xc4\x87e od drugih.\n_START_SECTION_\nGospo\xc4\x91a Crumplebottom\n_START_PARAGRAPH_\nGospo\xc4\x91a Crumplebottom je daleki rod liku sli\xc4\x8dnog imena u The Sims: Hot Date. Gade joj se svi javni oblici iskaza ljubavi te \xc4\x87e opomenuti Simse koji ne sre\xc4\x87u njene standarde pona\xc5\xa1anja, a kazniti \xc4\x87e ih udarcem svoje torbice. Sim ju mo\xc5\xbee izazivati zafrkavaju\xc4\x87i se s njom.\n_START_SECTION_\nDiva\n_START_PARAGRAPH_\nOvog je NPC Sima gotovo nemogu\xc4\x87e osvojiti, a naj\xc4\x8de\xc5\xa1\xc4\x87e ju se mo\xc5\xbee vidjeti sa ogledalom u ruci dok si popravlja frizuru. Iako je spoj sa njom te\xc5\xbeak, Diva je vrijedna utro\xc5\xa1enog vremena i energije. Jo\xc5\xa1 jedna njena prednost jest da je na najvi\xc5\xa1oj razini karijere za Lijen\xc4\x8dine, tj. Professional Party Guest. Jednako va\xc5\xbean je i njen veliki broj prijatelja, \xc5\xa1to je veoma po\xc5\xbeeljno kod Simsa kojima je potreban dobar broj prijatelja za napredak u pojedinoj karijeri. Diva ima aspiraciju bogatstva i \xc5\xbeudi za novcem i skupocjenim predmetima koji \xc4\x87e ispuniti njen dom. Zbog toga, \xc5\xbeivot sa Divom zna biti veoma skup.\n_START_SECTION_\nFaca\n_START_PARAGRAPH_\nFaca je jo\xc5\xa1 jedan izazov za spoj, i jednako ga je te\xc5\xa1ko impresionirati kao i Divu. Kao i Diva, Faca ima veliki krug prijatelja i velik broj Simoleonsa u svome d\xc5\xbeepu, \xc5\xa1to ga \xc4\x8dini odli\xc4\x8dnim izborom za "Move In" opciju. Dodu\xc5\xa1e, Faca ima aspiraciju romantici, i zainteresiran je za gotovo svakog \xc5\xbeenskog Sima u gradu. Te\xc5\xa1ko ga je prona\xc4\x87i u centru grada, ba\xc5\xa1 kao i Divu, a dijeli svoje ime sa poznatim likom iz serije Seks i grad.\n_START_SECTION_\nMajmuni\n_START_PARAGRAPH_\nMajmuni (The Slobs) su jo\xc5\xa1 jedan NPC dodatak u Nightlife ekspanziji. Nije ih tako te\xc5\xa1ko impresionirati kao Divu i Facu, ali, kao \xc5\xa1to im i ime implicira, oni majmuni i ljen\xc4\x8dine. Posjeduju aspiraciju u\xc5\xbeitka i lako se prepoznaju po ra\xc5\xa1\xc4\x8dupanoj odje\xc4\x87i i odvratnim plinovima koje ispu\xc5\xa1taju. Majmuni su potpuna suprotnost Divi i Faci.\n_START_SECTION_\nGrof ("Count") i Grofica ("Countessa")\n_START_PARAGRAPH_\nNajmo\xc4\x87niji od svih vampira, ovi NPC Simsi imaju sposobnost da svakog Sima pretvore u vampira. Sa jednim ugrizom, Grof se mo\xc5\xbee pobrinuti da Sim nikada vi\xc5\xa1e ne iza\xc4\x91e na danje svijetlo. Vjerojatno najlukaviji od svih NPC Simsa, najte\xc5\xbee ga je prona\xc4\x87i. Njegov \xc5\xbeenski ekvivalent je Grofica. Vampiri hodaju sa jednom rukom ispred svoga lica i te\xc5\xa1ko ih je zaobi\xc4\x87i. Adolescenti se isto mogu pretvoriti u vampire ako ih ugrizu roditelji.\n_START_SECTION_\nNova glazba\n_START_PARAGRAPH_\nKao i u University ekspanziji, i Nightlife uklju\xc4\x8duje glazbu poznatih izvo\xc4\x91a\xc4\x8da. Kako bi se najbolje uklopili u tematiku ekspanzije, odabrani su House i Dance._NEWLINE_Junkie XL i Timo Maas omogu\xc4\x87ili su sve remixeve od The Sims 2 i Universitiy tematskih pjesama, a razni drugi izvo\xc4\x91a\xc4\x8di snimili su svoje postoje\xc4\x87e pjesme na "Simlish" jeziku. Zbog lokalizacije, potpuni popis pjesama nije dostupan na svim jezicima. Dodu\xc5\xa1e, pjesme je mogu\xc4\x87e izdvojiti iz datoteka igre.'